मित्र ऋषि क आत्मीय वचन्कु ऋषी क पुत्री छलीह गार्गी । महाविदुषी गार्गी मैत्रैयी स बेसी बढ़ि-चढ़ि कए विदुषी छलीह । गार्गी मिथिलाक प्रख्यात तर्कशास्त्र क विदुषी छलीह । गार्गी क तर्क एतेक सोझरायल होएत छल जे सोझा बला निरुत्तर रहि जाएत छल । मूलतः ब्रह्मवादिनी, गार्गी कए मिथिला नरेश माधव जनक क दरबार मे बड्ड सम्मान प्राप्त छल । अहाँ राजदरबार क सभटा तर्कशास्त्री क प्रमुख प्रवक्ता छलीह । कहल जाएत अछि ब्रह्मविद्या मे हुनका स बेसी विदुषी अखैन धरि कियो नहि भेलीह । गार्गी क कालखंड कए लकए भ्रम है तखनो मानल जाएत अछि जे ओ जखन वैदिक मंत्र रचना क अवसान क बाद चारू कात ब्रह्मज्ञान पर वाद-विवाद आ बहस भए रहल छल । याज्ञवल्क्य समाज कए अद्भुत नेतृत्व प्रदान करि रहल छलाह । युधिष्ठिर क दौर मे मिथिला मे जनकवंशी राजा छलाह । एहि आधार पर गार्गी कए महाभारत युद्ध क करीब पचास-साठ साल पहिने मानल जा सकैत अछि । यानी आय स करीब पांच हजार साल पहिने । गर्ग गोत्र मे उत्पान्न हेबाक कारने हुनकर नाम गार्गी पड़ल होएत ।
 बृहदारण्यकोपनिषद (3. 6 और 3. 8) क अनुसार ब्रह्म-विशारद राजर्षि जनक एकटा यज्ञ क आयोजन केलथि, जाहिमे देश विदेश क धुरन्धर विद्वान सबकए आमंत्रित केलथि । यज्ञ क अन्त मे राजा जनक पण्डिसत सभा क आयोजन केलथि । सभा मण्डप क पास दश-दशटा स्वर्ण मुद्रा मण्डित सहस्त्र गाय बान्हि देल गेल । राजा जनक एक हजार गाय क शर्त पर शास्त्रार्थ राखलथि । राजर्षि जनक पण्डित मंडली कए सम्बोधित करैत कहलाह जे; जे एहि सभा मे सबसे बेसी पण्डित छथि वो ई मुद्रा सहित गाय लए जा सकैत अछि । विदेह क एहि वचन कए सुनिकए सभा मे उपस्थित सभटा विद्वान लज्जित भए गेलाह । बहुत कए त बजबाक साहसे नहि भेल । केकरो हिम्मत नहि भेल जे गाय खोलि लिए । जखन विद्वान क बीच कियो टा ब्रह्मज्ञ हेबाक दावा नहि केलथि तखन महर्षि याज्ञवल्क्य ओहि गाय कए लेबाक क लेल उद्धत भेलाह । सभटा विद्वान खामोश । अचानक याज्ञवल्क्य अपन शिष्यों स कहलथि कि चलू सभटा गाय कए हांकि लिअ । ओना त सबकए पता छल कि महर्षि याज्ञवल्क्य ओ सबसे श्रेष्ठ छथि, मुदा हुनकर इ साहस सबके लेल असह्य भए गेल । भरल सभा मे एहि तरह क अपमान देखि सबमे क्रोधाग्नि धधैक उठल । परस्पर चर्चा होबय लागल । अनेक प्रश्नबाण महर्षि क ऊपर गिरय लागल । महर्षि शान्तिपूर्वक सबकए जवाब दैत जा रहल छलाह । सब संतुष्ठ भए रहल छल । गार्गी सभा क एकटा कोन मे बैसल सबकिछु सुनि रहल छलीह । अंततः हुनका स नहि रहल गेल । त ओ उठिकए महर्षिा क पास गेलीह आओर हुनका चुनौती दैत हुनका स पूछलीह- - हे याज्ञवल्क्य ! कि ई सभा मे सबसे बेसी ब्रह्मज्ञ अहीं छलहूँ ।
 गार्गी कहलथि - खाली हाँ कहि देबा स कियो ब्रह्मज्ञ नहि होएत अछि । ओकर परिचय देबय पड़त ।
 एहि पर शास्त्रार्थ शुरू भए गेल । प्रश्नोत्तर होबय लागल ।
 गार्गी पूछलथि - हे ऋषिवर ! जल मे सभ पदार्थ घुलमिल जाएत अछि, त जल केकरा मे ओतप्रोत अछि?
 याज्ञवक्ल्य जवाब देलथि कि वायु मे ।
 फेर गार्गी पूछलथि कि वायु केकरा मे मिलैत अछि, त याज्ञवल्क्य क उत्तर छलाह कि अंतरिक्ष लोक मे ।
 मुदा अदम्य गार्गी भला कतय रुकतीह । ओ याज्ञवल्क्य क सभ उत्तर कए प्रश्न मे तब्दील करैत गेलीह आओर एहि तरह गंधर्व लोक, आदित्य लोक, चन्द्रलोक, नक्षत्र लोक, देवलोक, इन्द्रलोक, प्रजापति लोक आओर ब्रह्म लोक तक जा पहुंचलीह । पूरा सभा स्तब्ध । मामले ऐहन छल । शास्त्रार्थ क इतिहास मे कहियो एहन नहि भेल छल जे कुनू प्रश्नकर्ता क संग एहन अपमानजनक व्यवहार कैल गैल हो । तुर्रा ई कि ई घटना ओ राजा क सभा मे भेल जिनका अपने महान विद्वान बूझल जाएत छलाह । मुदा होनी कए के टालि सकैत अछि । जखन गार्गी शांत आओर गंभीर तर्कशास्त्री यज्ञवल्क्य स कहलथि "जाहि प्रकार एकटा अनुभवी तीरंदाज एक संग दूटा बाण स सोझा बला पर प्रहार करैत अछि, ठीक ओहिना हम अहाँस दूटा प्रश्न करैत छी"। गार्गी दिस स शुरू कैल गेल वाद-विवाद एतेक कठिन छल कि यज्ञवल्क्य सभक सोझे गप करबा स इनकार कए देलथि । ब्रह्मलोक क स्थिति पर गार्गी दसवां सवाल पुछलथि त याज्ञवल्क्य तमसा उठल आओर गार्गी कए लगभग डांटैत कहलथि- 'गार्गी, माति प्राक्षीर्मा ते मूर्धा व्यापप्त्त्' ।
 यानी गार्गी, एतेक सवाल नहि करू, कहीं ऐहन नहि होए कि एहिस अहॉंक भेजा फाटि जाय । याज्ञवल्क्य क एहन कटू आओर अपमानजनक गप शास्त्रार्थक नियमक सर्वथा प्रतिकूल छल, मुदा एहनो नहि अछि जे ज्ञानी हेबाक पुरूष-दंभ क सोझा ओ विदुषी परास्त भए गेलीह, बल्कि ओ त कोनो साधुमना महानता क परिचय देलथ । गार्गी ओ प्रश्न छोडि देलीह । दरअसल, गार्गी क सवाल सृष्टि क रहस्य पर छल । जों याज्ञवल्क्य हुनका ठीक तरह स बुझा देतथि त हालत ई नहि हेतिए । मुदा गार्गी त निपुण वक्ता आओर विदुषी छलीह जेकरा पता छल कि कखैन कि बाजनाय आओर कखैन चुप हेनाय अछि, एहिलेल याज्ञवल्क्य स भेटल अपमान ओ सहि गेलीह, मुदा हार नहि मानलीह आओर दोसरा सवाल उठा देलथि । बेहद गूढ विषय पर शुरू भेल ई नब चर्चा पर आब पूरा विद्वत सभा मे जबर्दस्त क्षोभ आओर विषादजनित सन्नाटा फैल गेल । अगिला प्रश्न आर बेसी गूढ छल । जेकरा आजुक टाइम आओर स्पेस क विषय कहल जाएत अछि । " स्वर्गलोक स ऊपर जे किछु अछि आओर पृथ्वी स नीचा जे किछु अछि आओर इ दुनू क मध्य जे किछु अछि; और जे भए चुकल अछि आओर जे अखैन होनाय अछि, ई दुनू केकरा मे ओतप्रोत अछि? " हुनकर जिज्ञासा छल कि की स्पेस आओर टाइमक बाहर सेहो किछु अछि? नहि अछि, एहिलेल गार्गी बाण जेंका पैना ई दू टा सवाल स ई पूछि लेलथि कि सभटा ब्रह्माण्ड केकरा अधीन अछि? याज्ञवल्क्य कहलथि, 'एतस्य वा अक्षरस्य प्रशासने गार्गी । ' यानी कोनो अक्षर, अविनाशी तत्व छथि जिनका प्रशासन मे, अनुशासन मे सभकिछु ओतप्रोत अछि । गार्गी जखन पुछलथि कि ई सभटा ब्रह्माण्ड केकर अधीन अछि त याज्ञवल्क्य क उत्तर छलाह- अक्षरतत्व क । एहि बार याज्ञवल्क्य अक्षरतत्व क बारे मे विस्तार स बुझौलथि । ओ अन्ततः कहलथि, गार्गी एहि अक्षर तत्व कए बुझने बिना यज्ञ आओर तप सब बेकार अछि । अगर कियो एहि रहस्य कए जानने बिना मरि जाएत अछि त बुझू कि ओ कृपण छथि जे अपन जीवनक सार बुझबे नहि करल आओर जे अन्हारे मे आएल आओर अन्हारे मे चलि गेल । सूर्य आओर ज्योति क लोक कए बुझबे नहि करलथि आओर ब्राह्मण वैह छथि जे एहि रहस्य कए बुझलाक बाद एहि लोक स विदा होएत अछि । सत्याम ऋतम् ज्योति । गार्गी एहि जवाब स एतेक प्रभावित भेलीह जे ओ याज्ञवल्क्य कए प्रणाम केलथि आओर सभा से विदा लेलथि । गार्गी अपन श्रेष्ठता क परिचय दैत कहलीह जे "एहन हम मानैत छी जे यज्ञवल्क्य कए ब्रह्म सम्बंधित विषय पर वाद-विवाद मे कियो नहि हरा सकत ।" गार्गी क विनम्रता क सोझा आब ओ पुरूष-दंभ नतमस्तक छल । अपराधबोध आओर पश्चाताप मे डूबल जा रहल याज्ञवल्क्य आब अपना कए सचेत केलाह । ओ जानैत छलाह जे हुनका स अपराध भए गेल, आओर एहि तत्वबोध हुनका विजयी बना देलथि । याज्ञवल्क्य विजेता छलाह- गाय का धन आब हुनकर छल । मुदा गार्गी क प्रति अपन बर्ताव क चलते याज्ञवल्क्य अंदर तक हिल गेल छलाह आओर राजा जनक स कहलथि, "राजन ! आब एहि धन स हमर मोह नष्ट भए गेल अछि । विनती अछि कि धन ब्रह्म क अछि आओर ब्रह्म क उपयोग मे प्रयुक्त होए । " यानी याज्ञवल्क्य जीतियो कए हारि गेलाह आओर विशिष्टतम दार्शनिक आओर युगप्रवर्तक गार्गी हारियो कए जीती आओर अमर भए गेलीह । बृहदारण्यक उपनिषद में गार्गी-याज्ञवल्क्य शास्त्रार्थ क जिक्र अछि । जेना वैदिक साहित्य पर सूर्या सावित्री प्रकाशमान अछि ओहिना उपनिषद साहित्य पर गार्गी बेजोड छलीह । 